Acțiunea în instanță a fost înaintată de primarul Sectorului 1 la vremea respectivă, Andrei Chiliman, iar Asociația Salvați Bucureștiul a intervenit în proces de partea primarului. Atât Andrei Chiliman cât și Nicușor Dan au declarat la vremea respectivă că grădinile au fost demolate ilegal.







”Mafia imobiliară a pierdut lupta în justiție cu Asociația Salvați Bucureștiul, care a reușit astfel să păstreze un spațiu verde important pentru bucureșteni, într-o zonă de mare interes imobiliar. rintr-o decizie motivată recent, Curtea de Apel București a anulat definitiv un Plan Urbanistic Detaliat (PUD) care prevedea construirea unui complex de locuințe pe un teren de 1,1 hectare, amplasat în Șoseaua Kiseleff 45, zonă cunoscută ca “grădinile Versailles ale Bucureștiului”. Instanța a constatat trei motive de nelegalitate: construirea nelegală pe un spațiu verde, aviz nelegal emis de Direcția pentru Cultură București, alipirea nelegală a parcelelor. Primul motiv de nelegalitate era evident, deoarece terenul figura ca spațiu verde în PUZ Zone Protejate – zona 72 Averescu”, a scris, luni, pe pagina lui de Facebook, Nicușor Dan, președintele Asociației "Salvați Bucureștiul".





”Este halucinant să vezi cum instituțiile statului român din domeniul construcțiilor dau acte ilegale unele după altele, fără să funcționeze niciun filtru de control. Sarcina constatării nelegalităților este lăsată pe umerii instanțelor, când se găsesc voluntarii care să semnaleze neregulile și să desfășoare litigiile. Nu există voința politică pentru a stopa fenomenul construirii ilegale. Inspectoratul de Stat în Construcții și Parchetul, ca ultimă instanță, nu doresc să facă lumină în această zonă de infracționalitate. Al doilea motiv de nelegalitate, avizul emis de Direcția pentru Cultură, când instituția competentă era Ministerul Culturii, fusese constatat deja de instanțe în dosare anterioare. Cu toate acestea, foștii directori ai Direcției pentru Cultură București, Marius Damian și Daniel Cherecheș, au semnat avizul pentru PUD și au susținut că este legal. Din fericire, această practică nu mai este întâlnită la noua conducere a Direcției. Arhitectul Șef Gheorghe Pătrașcu a scris mai multe adrese Prefectului Municipiului București și Consiliului General al Municipiului București, asigurându-i că PUD a fost emis în deplină legalitate, în condițiile în care era evidentă încălcarea legii”, a postat Nicușor Dan pe pagina de Facebook.













Povestea proiectului





Curtea de Apel București a anulat definitiv și irevocabil autorizațiile de demolare pentru cele două imobile construite în perioada interbelică, pe Șoseaua Kiseleff 45 A și B, în iunie 2012. Lucia Cherecheș, proprietara clădirilor, a obligat prin hotărâre judecătorească primarul Sectorului 1 să emită autorizații de desființare, pe 15.02.2011 și dorea să construiască în locul lor un ansamblu de blocuri.





El spune că, în ciuda faptului că încălcarea legii era evidentă, mai multe instituții au validat proiectul. Este vorba despre Agenția pentru Protecția Mediului București, Arhitectul Șef al Municipiului București, Gheorghe Pătrașcu, Comisia Tehnică de Urbanism din Primăria Capitalei, Secretarul General al Municipiului București, Tudor Toma, Comisia de Urbanism a Consiliului General a Municipiului București, Comisia juridică a Consiliului General a Municipiului București, Prefectul Municipiului București, Nicolae Petrovan.Construite în perioada interbelică, grădinile unice în Bucureşti erau copii în miniatură a celor de la Versailles.Consiliul General al Municipiului București a aprobat pe 4 septembrie 2014 Planul urbanistic de Detaliu care prevedea construirea unor blocuri cu trei etaje pe Șoseaua Kiseleff la nr. 45-45A, în locul grădinilor. Proiectul a obținut toate avizele necesare de la Primăria Capitalei, Ministerul Mediului, Direcția pentru Cultură a Municipiului București.Potrivit Planului Urbanistic de Detaliu, cele două case construite în perioada interbelică urmau să fie păstrate, iar blocurile să fie construite în spatele lor, pe terenul pe care sunt amenajate grădinile. Primăria Capitalei a dat aviz favorabil acestui proiect, deși terenul pe care urma să fie ridicate clădirile figura că spațiu verde. Pe lângă faptul că era spațiu verde, terenul se află în zona protejată Averescu și zona de protecție a mai multor clădiri monument istoric.Blocurile propuse aveau o înălțime de 16 metri, un procent de ocupare a terenului de 40% și coeficient de utilizare al terenului 1,4, iar circa 5.800 ar fi fost amenajati ca spațiu verde. Terenul are o suprafață de circa 11.600 mp.Proprietarul terenului este avocata Lucia Cherecheș și societatea Residence Kiseleff 45, iar proiectant arhitect - Cristina Enache.Copia în miniatură a grădinilor de la Versailles a fost demolată în februarie 2015.Primăria Capitalei a autorizat lucrările de demolare încă din iulie 2014.Nicușor Dan, președintele Asociației Salvați Bucureștiul, a declarat la vremea respectivă că autorizația de demolare pentru bazin și anexe, emisă de Primăria Municipiului București, este ilegală întrucât nu are un aviz valabil de la Ministerului Culturii. "Pentru același motiv, Curtea de Apel București a anulat în mod irevocabil o autorizație de desființare anterioară pentru imobilele din Sos. Kiseleff nr. 45, inclusiv pentru bazin. Decizia nr. 2598/18.06.2012 a fost pronunțată în dosarul 36904/3/2011, la cererea Asociației Salvați Bucureștiul. Singură instituție care poate salva în timp util bazinul de la demolare este Prefectul Municipiului București. Asociația Salvați Bucureștiul a solicitat acestuia atacarea în instanța a autorizației de desființare", se arată într-un comunicat trimis de Asociație la vremea respectivă.Reprezentanții Primăriei Capitalei au declarat însă că autorizația de demolare este legală. "Există aviz de la Ministerul Culturii emis în iulie 2014, în care este prevăzută demolarea construcțiilor anexă, inclusiv a bazinului. De asemena, în dosar se regăsește și toată documentația (avize, studii, proiect) cerută prin certificatul de urbanism", se arată într-un răspuns trimis la vremea respectivă de municipalitate la solicitarea HotNews.ro.Lucia Cherecheș a încercat inițial și demolarea celor două clădiri interbelice aflate pe teren, dar nu a reușit, demolarea fiind împiedicată tot de Asociația Salvați Bucureștiul.Cele două clădiri datează din 1920 şi 1927 și i-au aparţinut dr. Felix Wieder, un personaj din anturajul regelui Carol al II-lea.​